Obrazec št: 11

**VZOREC OKVIRNEGA SPORAZUMA**

**JAVNO KOMUNALNO PODJETJE GROSUPLJE d.o.o.**, Cesta na Krko 7, 1290 Grosuplje,

ki ga zastopa direktor Stanislav Stopar

Matična številka: 5144574000, ID za DDV oz. davčna št.: SI 65119037

(v nadaljevanju naročnik)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(naziv oz. firma, naslov oz. sedež ter navedba zastopnika)*

Matična številka: \_\_\_\_\_\_\_\_\_\_\_\_\_\_\_\_\_\_\_\_, ID za DDV oz. davčna št: \_\_\_\_\_\_\_\_\_\_\_\_\_\_\_\_\_\_\_\_,

TRR št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(v nadaljevanju dobavitelj)

**VZOREC POGODBE**

skleneta

**OKVIRNI SPORAZUM**

**ZA DOBAVO ZEMELJSKEGA PLINA ZA OBDOBJE ŠTIRIH LET št. \_\_\_\_\_\_\_\_**

1. člen

Naročnik je izvedel postopek oddaje javnega naročila po odprtem postopku v skladu s 40. členom Zakona o javnem naročanju (Uradni list RS, št. 91/15 in 14/18; v nadaljevanju ZJN-3), objavljeno na Portalu javnih naročil dne 10. 9. 2021, pod številko objave JN006185/2021-E01 in v Uradnem glasilu Evropskih skupnosti, št. objave 2021/S 176-459596, z namenom sklenitve okvirnih sporazumov za dobavo zemeljskega plina za obdobje štirih leta, kar je predmet tega sporazuma (v nadaljevanju tudi pogodba).

Da je bil v postopku iz prejšnjega odstavka izbran za dobavitelja po okvirnem sporazumu (tudi) dobavitelj, podpisnik tega sporazuma, skladno s sklepom naročnika z dne \_\_\_\_\_\_\_\_\_, št. \_\_\_\_\_\_\_\_.

Ta sporazum za dobavo zemeljskega plina se sklepa za obdobje štirih let od sklenitve sporazuma, z vsakoletnim odpiranjem konkurence.

1. člen

Predmet okvirnega sporazuma je dobava zemeljskega plina za obdobje štirih let na naročnikova odjemna mesta:

* Kotlovnica na Bevkovi cesti, Grosuplje,
* Kotlovnica Sončni dvori, Grosuplje in
* Upravna stavba JKPG na naslovu Cesta na Krko 7, Grosuplje.

Dobava plina se bo vršila tudi na vsa morebitna nova odjemna mesta, ki se bodo priključila na omrežje zemeljskega plina v obdobju trajanja okvirnega sporazuma.

S tem sporazumom se naročnik in dobavitelj dogovorita o pogojih izvajanja naročanja energije.

Sestavni del tega sporazuma so vsi dokumenti in pogoji določeni z razpisno dokumentacijo in ponudbeno dokumentacijo ponudnika, kot tudi odpiranja konkurence.

1. člen

Naročnik med vsemi strankami okvirnih sporazumov vsako leto izvede odpiranje konkurence na način, da jih pozove k predložitvi predračuna - ponudbe za dobavo energije za eno leto, skladno s pogoji tega javnega naročila in veljavnimi predpisi.

Dobavitelj se zavezuje naročniku, po objavi ponudbenega predračuna v sistemu e-JN v postopku odpiranja konkurence, posredovati ponudbene predračune s cenami, skladno z zahtevami razpisne dokumentacije, najkasneje v roku osmih dneh po prejemu povabila k oddaji ponudbe oz. ponudbenega predračuna.

Naročnik izbiro opravi v skladu z merili iz razpisne dokumentacije. Naročnik naroča in nabavlja energijo na podlagi tega sporazuma pri tistem dobavitelju, ki ponudi najnižjo končno ceno po ponudbenem predračunu za tekoče obdobje.

V primeru, da dobavitelj ne odda ponudbe v postopku odpiranja konkurence, lahko naročnik odpove okvirni sporazum in unovči zavarovanje za resnost ponudbe kot pogodbeno kazen v polnem obsegu zavarovanja, oz. uveljavlja pogodbeno kazen v višini 3% ocenjene vrednosti letne nabave zemeljskega plina.

1. člen

Ocenjena vrednost sporazuma za dobavo zemeljskega plina znaša skupaj brez DDV:

3.000.000,00 EUR (z besedo: trimilijone 00/100 EUR), kar pomeni predvidoma 12.500 MWh energije letno oz. 50.000 MWh za celotno obdobje trajanja dobav po tem okvirnem sporazumu.

Naročnik ni zavezan k potrošnji v obsegu iz prejšnjega odstavka.

1. člen

Naročnik glede nabave energije pri dobavitelju komunicira z odgovorno osebo \_\_\_\_\_\_\_\_\_\_\_\_\_\_\_\_\_\_, email naslov: \_\_\_\_\_\_\_\_\_\_\_\_\_\_\_/ spletni aplikaciji dobavitelja: \_\_\_\_\_\_\_\_\_\_\_\_\_\_\_\_\_/ telefonski št. \_\_\_\_\_\_\_\_\_\_\_\_\_\_\_.

Dobavitelj je dolžan naročnika oz. skrbnika pogodbe pri naročniku opozoriti na morebitne objektivne razloge, ki preprečujejo dobavo energenta.

1. člen

Cene zemeljskega plina, ki ga dobavlja dobavitelj po ponudbenem predračunu jefiksna za obdobje dvanajstih mesecev po sklenitvi tega sporazuma oz. od prve dobave po izboru v postopku odpiranja konkurence.

V primeru izrazitih nihanj cene na svetovnih trgih ali drugih okoliščin zaradi katerih bi bila razveza ali sprememba pogodbe upravičena skladno z določili 112. člena Obligacijskega zakonika, lahko pride do odpiranja konkurence tudi pred potekom 12 mesecev. V tem primeru ostane postavljena fiksna cena iz prejšnjega odstavka veljavna do zaključka postopka odpiranja konkurence.

1. člen

Naročnik je zavezan plačevati obveznosti iz naslova dobave energije/energenta glede na dejansko porabo. Merjenje količin se izvaja v skladu z veljavnimi predpisi, Sistemskimi obratovalnimi navodili in Splošnimi pogoji za dobavo in odjem zemeljskega plina iz distribucijskega omrežja v Občini Grosuplje.

Račun za dobavljeno energijo izda dobavitelj do 8. dne v mesecu za pretekli mesec. Iz računa mora biti razvidna količina in cena dobave na mesečni ravni z ločenimi postavkami obveznih dajatev in prispevkov ter DDV.

Naročnik bo dobavitelju plačal izvršeno dobavo na podlagi pravilno izdanega računa v roku 30 dni od dneva izstavitve. Kot dan plačila se šteje dan, ko je naročnik pri banki izvršil nalog za plačilo.

V primeru zamude plačila posameznega računa ima dobavitelj pravico obračunati zakonske zamudne obresti.

1. člen

Dobavitelj se zavezuje:

* da bo obveznosti izpolnjeval skrbno, kakovostno in pravočasno,
* da bo kakovost dobavljenega energenta/blaga ustrezala zahtevam naročnika in standardom kakovosti,
* da bo v času veljavnosti tega sporazuma zagotavljal stalno, redno in nemoteno dobavo.

1. člen

Dobavitelj mora ob podpisu sporazuma oz. pred dobavo energenta naročniku kot garancijo za dobro izvedbo pogodbenih obveznosti predložiti bančno garancijo oz. kavcijsko zavarovanje izdano s strani institucije v Republiki Sloveniji. Garancija za dobro izvedbo pogodbenih obveznosti mora biti v višini 10% vrednosti dobave za tekoče leto (z DDV). Predložitev garancije je pogoj za veljavnost pogodbene dobave. Garancija za dobro izvedbo pogodbenih obveznosti mora veljati še 30 dni od datuma prenehanja dobave energije po posameznem letu dobave.

Naročnik bo pred unovčenjem finančnega zavarovanja za dobro izvedbo pogodbenih obveznosti, dobavitelja pisno pozval k izpolnitvi obveznosti in mu določil rok za izpolnitev oziroma odpravo napak.

Finančno zavarovanje za dobro izvedbo pogodbenih obveznosti lahko naročnik unovči v kolikor dobavitelj ne izpolnjuje svojih pogodbenih obveznosti. V tem primeru lahko naročnik od pogodbe odstopi brez kakršnekoli obveznosti do dobavitelja.

1. člen

Če pri naročniku zaradi zamude dobave oz. energent ni dobavljen ter s tem razlogom nastane večja škoda, je naročnik upravičen do povrnitve celotne nastale škode s strani dobavitelja.

1. člen

Kontaktna oseba naročnika za izvajanje pogodbe je \_\_\_\_\_\_\_\_\_\_\_\_\_\_\_\_\_\_\_\_, tel. št.: \_\_\_\_\_\_\_\_\_\_\_\_, e-naslov: \_\_\_\_\_\_\_\_\_\_\_\_\_\_\_.

Kontaktna oseba dobavitelja za izvajanje pogodbe je \_\_\_\_\_\_\_\_\_\_\_\_\_\_\_\_\_\_\_, tel. št.: \_\_\_\_\_\_\_\_\_\_\_\_, e-naslov: \_\_\_\_\_\_\_\_\_\_\_\_\_\_\_.

Pogodbeni stranki sta dolžni obvestiti nasprotno stranko o zamenjavi predstavnikov v roku treh (3) delovnih dni po zamenjavi.

1. člen

Naročnik ima pravico odstopiti od pogodbe kadarkoli, brez posledic za naročnika, če:

* pride dobavitelj v takšno situacijo, ki bi mu onemogočila izvedbo pogodbenih obveznosti;
* dobavitelj po svoji krivdi ne izpolnjuje pogodbenih obveznosti, tudi po pisnem opozorilu naročnika;
* odstop od pogodbe predvideva veljavna zakonodaja s področja javnega naročanja.

Odstop od pogodbe učinkuje z dnem, ko dobavitelj prejme pisno izjavo naročnika o odstopu.

Pogodba preneha veljati tudi, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani dobavitelja pogodbe o izvedbi javnega naročila ali njegovega podizvajalca. Dobavitelj je dolžan pisno obvestiti naročnika o ugotovljeni kršitvi najkasneje v roku 5 delovnih dneh od pravnomočnosti odločitve državnega organa ali sodišča o kršitvah delovne, okoljske ali socialne zakonodaje s strani dobavitelja pogodbe o izvedbi javnega naročila ali njegovega podizvajalca.

Naročnik ima pravico enostransko odstopiti od pogodbe brez odpovednega roka tudi v primeru, da nima zagotovljenih sredstev za dobavo energenta/blaga po tem sporazumu ali v primeru bistveno spremenjenih okoliščin.

V primeru predčasnega prenehanja veljavnosti pogodbe sta pogodbeni strani obvezani poravnati obveznosti, ki jih imata druga do druge in so nastale do trenutka prenehanja pogodbe.

Pogodbeni stranki imata pravico odstopiti od pogodbe tudi iz drugih razlogov, s pisnim obvestilom drugi pogodbeni stranki, ki mora biti poslano priporočeno po pošti in s trimesečnim odpovednim rokom.

1. člen

Pogodbeni stranki soglašata, da se glede uporabe in plačila podizvajalca, upošteva izražena volja strank in podizvajalcev, ki je skladna z razpisno dokumentacijo in veljavno ureditvijo postopkov javnega naročanja.

1. člen

Ta sporazum se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki, razen če ni v tem sporazumu določeno drugače. Če katerakoli od določb tega sporazuma je ali postane neveljavna, to ne vpliva na ostale določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba. Sprememba pogodbe ne sme biti bistvena skladno s 95. členom ZJN-3.

1. člen

Ta sporazum je ničen, v kolikor se ugotovi, da kdo v imenu ali na račun dobavitelja, predstavniku ali posredniku naročnika obljubi, ponudil ali dal kakšno nedovoljeno korist za pridobitev posla, ali za sklenitev posla pod ugodnejšimi pogoji, ali za opustitev dolžnega nadzora nad izvajanjem obveznosti iz pogodbe, ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku ali posredniku naročnika, izvajalcu ali njegovemu predstavniku, zastopniku ali posredniku.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti z razlogi iz prejšnjega odstavka tega člena oziroma z drugimi ukrepi v skladu s predpisi Republike Slovenije.

1. člen

Pogodbeni stranki se dogovorita, da bosta morebitne spore iz tega pogodbe reševali sporazumno. V kolikor ne pride do sporazuma, je za reševanje spora pristojno stvarno in krajevno pristojno sodišče po sedežu naročnika.

1. člen

Sporazum je sklenjena za določen čas, za obdobje 4 let od prve dobave energenta naročniku in prične veljati z dnem podpisa obeh pogodbenih strank.

Pogodba stopi v veljavo, ko jo podpišeta/jo zastopnika/i obeh pogodbenih strank in ko dobavitelj predloži zavarovanje za dobro izvedbo pogodbenih obveznosti.

1. člen

Pogodba je sestavljena v dveh enakih izvodih, od katerih prejme vsaka pogodbena stranka po en izvod.

|  |  |
| --- | --- |
| Datum: | Datum: |
|  |  |
| Naročnik:  Javno komunalno podjetje Grosuplje d.o.o.  Direktor Stanislav Stopar | Dobavitelj:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |